Musiikkia aalloilla
Kuin aikojen toisella puolla
 sävelaallot läikkyvät tuolla.
 Meren laulavan helmaan kuolla
 yön hunnussa autuas ois.

 Yli elämän soinnuttomuuden
 utusiivin, pakkoa vailla,
 yökuutamon kuulailla mailla
 kuin huokaus riutuen pois.

 Yli liukuen aallon ja taivaan,
 kuun yllä ja pilvien alla.
 Koko sieluni janoamalla
 sinun silmiisi vaipuu ja jää.

 Ihanimpain sointujen vaivaan
 terät silmies taintuvat tummat,
 kuin kukkaset kuutamokummat
 sävelsäteissä kimmeltää.

 Kun huokuvat aavojen tuulet,
 kun sävelten kuohua kuulet,
 näin, huulia vasten huulet,
 jumalallinen hukkua ois.

Albert Samain
Runot
Saima Harmaja